2008 Rhif 685 (Cy.72)
BWYD, CYMRU
Rheoliadau Cwotâu Cynnyrch Llaeth (Cymru) (Diwygio) 2008
Gwnaed 10 Mawrth 2008
Gosodwyd gerbron Cynulliad Cenedlaethol Cymru 11 Mawrth 2008
Yn dod i rym 1 Ebrill 2008

Mae Gweinidogion Cymru wedi'u dynodi at ddibenion adran 2(2) o Ddeddf y Cymunedau Ewropeaidd 1972 o ran polisi amaethyddol cyffredin y Gymuned Ewropeaidd.
O.S. 2005/2766. Yn rhinwedd adrannau 59(1) a 162 o Ddeddf Llywodraeth Cymru 2006 a pharagraffau 28 a 30 o Atodlen 11 iddi, mae swyddogaethau a roddwyd i Gynulliad Cenedlaethol Cymru gan y dynodiad hwn i'w harfer gan Weinidogion Cymru.
1972 p.68.
Mae'r Rheoliadau hyn yn gwneud darpariaeth at ddiben a grybwyllir yn yr adran honno ac fe ymddengys i Weinidogion Cymru ei bod yn hwylus fod—
(a) y cyfeiriadau yn y Rheoliadau hyn at—
(i) Erthygl 55(1)(a),
(ii) Erthygl 55(2), i'r graddau y mae'n ymwneud â llaeth a chynhyrchion llaeth eraill, a
(iii) y darpariaethau, neu ddarpariaethau y cyfeirir atynt, yn Adran III o Bennod III o Ran II,
o Reoliad y Cyngor (EC) Rhif 1234/2007 sy'n sefydlu cyd-drefniadaeth o farchnadoedd amaethyddol ac ar ddarpariaethau penodol ar gyfer cynhyrchion amaethyddol gosodedig (Rheoliad Sengl CMO); a
OJ Rhif L 299, 16.11.2007, t. 1.
(b) y cyfeiriadau yn y Rheoliadau hyn at Reoliad y Comisiwn (EC) Rhif 595/2004 sy'n gosod rheolau manwl ar gyfer cymhwyso Rheoliad y Cyngor (EC) Rhif 1788/2003 sy'n sefydlu ardoll yn y sector llaeth a chynhyrchion llaeth,
OJ Rhif L94, 31.3.2004, t. 22 fel y'i diwygiwyd ddiwethaf gan Reoliad y Comisiwn (EC) Rhif 1913/2006 (OJ Rhif L365, 21.12.2006, t. 52). Er fod Rheoliad y Cyngor (EC) Rhif 1788/2003 (OJ Rhif 21.10.2003, t. 123) yn cael ei ddiddymu ar 1 Ebrill 2008 yn rhinwedd Erthygl 201(1)(b) o Reoliad y Cyngor (EC) Rhif 1234/2007 (“Rheoliad 2007”), mae'r cyfeiriad at Reoliad y Cyngor (EC) Rhif 1788/2003 i'w ddarllen fel cyfeiriad at Reoliad 2007 yn rhinwedd Erthygl 202 o Reoliad 2007.
i'w dehongli fel cyfeiriadau at yr Erthyglau a'r darpariaethau hynny ac at y Rheoliad Comisiwn hwnnw fel y'i diwygiwyd o bryd i'w gilydd.
Mae Gweinidogion Cymru yn gwneud y Rheoliadau hyn drwy arfer y pwerau a roddwyd gan adran 2(2) o Ddeddf y Cymunedau Ewropeaidd 1972 a pharagraff 1A o Atodlen 2 iddi.
Mewnosodwyd paragraff 1A o Atodlen 2 gan adran 28 o Ddeddf Diwygio Deddfwriaethol a Rheoleiddiol 2006 (p.51).